O noapte de iarna, cu ninsoare. Trei copii sunt alungati din casa lor de nemiloase forte ale intunericului. Zece ani mai tarziu, Kate, Michael si Emma inca nu au aflat ce s-a intamplat cand le-a fost separata familia. Raspunsul se ascunde intr-un atlas fermecat. Puterea atlasului este slobozita, iar copiii sunt transportati intr-un taram condus de o contesa cu parul balai si armata ei fara suflet. Kate si fratii ei se trezesc curand implicati intr-o aventura incredibila, una care include si copii captivi, aliati neasteptati, lupi insetati de sange, lupte subterane, o minge stralucitoare si fantomatica, uriasi care manuiesc sabii, si cautarea a trei carti de o putere incomensurabila. Plina de actiune, umor si emotii, “Atlasul de smarald” este prima etapa din calatoria care-i va purta pe Kate, Michael si Emma spre taramuri ciudate si periculoase si spre descoperirea propriilor firi. Este povestea a trei copii care au pornit sa-si salveze familia si vor fi nevoiti sa salveze lumea.